CELEX: 32017R2233
Language: bg
Date: 2017-12-04 00:00:00
Title: Регламент за изпълнение (ЕС) 2017/2233 на Комисията от 4 декември 2017 година за изменение на Регламент (ЕО) № 900/2009 по отношение на характеристиката на селенометионин, получен от Saccharomyces cerevisiae CNCM I-3399 (Текст от значение за ЕИП. )

5.12.2017   
            
            
               BG
            
            
               Официален вестник на Европейския съюз
            
            
               L 319/78
            
         РЕГЛАМЕНТ ЗА ИЗПЪЛНЕНИЕ (ЕС) 2017/2233 НА КОМИСИЯТА
   от 4 декември 2017 година
   за изменение на Регламент (ЕО) № 900/2009 по отношение на характеристиката на селенометионин, получен от Saccharomyces cerevisiae CNCM I-3399
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 2 от него,
   като има предвид, че:
   
               (1)
            
            
               С Регламент (ЕО) № 900/2009 на Комисията (2), изменен с Регламент за изпълнение (ЕС) № 427/2013 на Комисията (3), се разрешава селенометионин, получен от Saccharomyces cerevisiae CNCM I-3399, като фуражна добавка.
            
         
               (2)
            
            
               Комисията получи заявление с искане да бъдат изменени условията на разрешителното по отношение на характеристиката на фуражната добавка. Заявлението беше придружено от съответни данни в подкрепа на искането. Комисията препрати посоченото заявление до Европейския орган за безопасност на храните („Органът“).
            
         
               (3)
            
            
               В становището си от 5 юли 2017 г. (4) Органът заключи, че исканото изменение няма да окаже влияние върху безопасността и ефикасността на продукта, като припомни риска за безопасността на ползвателите на продукта. В действащия понастоящем акт за разрешаване се съдържа разпоредба за справяне по подходящ начин с този риск. Органът предлага да се включи съдържанието на селеноцистеин в характеристиката на добавката, но поради липса на аналитичен метод за селеноцистеин това предложение не може да бъде прието.
            
         
               (4)
            
            
               Оценката на изменения препарат показва, че той отговаря на условията за разрешаване, определени в член 5 от Регламент (ЕО) № 1831/2003.
            
         
               (5)
            
            
               Поради това Регламент (ЕО) № 900/2009 следва да бъде съответно изменен.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент (ЕО) № 900/2009
   В четвъртата колона от приложението към Регламент (ЕО) № 900/2009 текстът между заглавието „Характеристика на добавката“ и заглавието „Характеристика на активното вещество“ се заменя със следното:
   
      „Органичен селен, предимно селенометионин (63 %), със съдържание на селен между 2 000 и 3 500 mg Se/kg (97—99 % органичен селен)“.
   
   Член 2
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 декември 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 268, 18.10.2003 г., стр. 29.
   
      (2)  Регламент (ЕО) № 900/2009 на Комисията от 25 септември 2009 г. за разрешаване на селенометионин, получен от Saccharomyces cerevisiae CNCM I-3399, като фуражна добавка (ОВ L 256, 29.9.2009 г., стр. 12).
   
      (3)  Регламент за изпълнение (ЕС) № 427/2013 на Комисията от 8 май 2013 г. за разрешаването на селенометионин, получен от Saccharomyces cerevisiae NCYC R646, като фуражна добавка за всички животински видове и за изменение на регламенти (ЕО) № 1750/2006, (ЕО) № 634/2007 и (ЕО) № 900/2009 по отношение на максималното добавяне на обогатени със селен дрожди (ОВ L 127, 9.5.2013 г., стр. 20).
   
      (4)  EFSA Journal (Бюлетин на ЕОБХ) 2017; 15(7):4937.